१. राजा-रानी सीताजी सँ बेर-बेर भेटि आ हृदय सँ लगा सम्मान करैत विदाह कयलनि। चतुर रानी समय पाबि राजा सँ सुन्दर वाणी मे भरतजीक दशाक वर्णन कयलीह। सोना मे सुगन्ध आर समुद्र सँ निकलल सुधा मे चन्द्रमाक सारतत्त्व अमृत समान भरतजीक व्यवहार सुनिकय राजा प्रेम-विह्वल भ' अपन प्रेमाश्रुक जल सँ भरल आँखि मुंदने मानू ओ भरतजीक प्रेम मे ध्यानस्थ भ' गेलाह।
 "हे सुमुखि! हे सुनयनी! सावधानीपूर्वक सुनू। भरतजीक कथा संसारक बंधन सँ छोड़ाबयवला अछि। धर्म, राजनीति और ब्रह्मविचार - एहि तीन विषय मे अपन बुद्धि अनुसार हमर थोड़-बहुत गति अछि (अर्थात एहि सम्बन्ध मे हम किछु जनैत छी)।
 धर्म, राजनीति और ब्रह्मज्ञान मे प्रवेश राखयवला हमर बुद्धि भरतजीक महिमाक वर्णन त कि करत, छलोपूर्वक ओकर छाहो तक केँ नहि छूबि पबैछ! ब्रह्माजी, गणेशजी, शेषजी, महादेवजी, सरस्वतीजी, कवि, ज्ञानी, पण्डित और बुद्धिमान - सब गोटे लेल भरतजीक चरित्र, कीर्ति, करनी, धर्म, शील, गुण और निर्मल ऐश्वर्य बुझय-सुनय मे सुख दयवला अछि आ पवित्रता मे गंगाजीक स्वाद आ मधुरता मे अमृतहु केँ तिरस्कार करयवला अछि।
 भरतजी असीम गुण सम्पन्न और उपमारहित पुरुष छथि। भरतजीक समान बस भरतेजी टा छथि, एना बुझू। सुमेरु पर्वत केँ कि सेर बराबर कहि सकैत छी? ताहि लेल हुनका कोनो पुरुषक संग उपमा दय मे कवि समाजक बुद्धि सेहो सकुचा गेलनि!
 "लक्ष्मणजी लौटि जाइथ आर भरतजी वन केँ जाइथ, एहि मे सभक भलाइ छैक आर यैह सभक मोन मे सेहो छैक। लेकिन हे देवि! भरतजी और श्री रामचन्द्रजीक प्रेम आ एक-दोसर पर विश्वास, केकरो बुद्धि और विचारक सीमा मे नहि आबि सकैछ।
 श्री रामजी और भरतजीक गुण केर प्रेमपूर्वक गणना करैत (कहैत-सुनैत) पति-पत्नीक राति पलक समान बीति गेलनि।
 एना कहिकय श्री रघुनाथजी अत्यन्त सकुचा गेलाह।
 हरिः हरः! ! 